Britanska Djevičanska ostrva

Britanska Djevičanska ostrva () jesu grupa ostrva u Malim Antilima, u Karipskom moru, istočno od Portorika. Čine jednu od 14 prekomorskih teritorija Ujedinjenog Kraljevstva. Više od 60 ostrva i grebena su nastanjeni. Zajedno sa Američkim Djevičanskim ostrvima čine arhipelag Djevičanska ostrva.

 Geografija 

Područje Britanskih djevičanskih ostrva obuhvata ostrva Anegada, Beef Island, Cooper Island, Ginger Island, Jost Van Dyke, Norman Island, Peter Island, Salt Island, Tortola, Virgin Gorda i pored njih još niz malih ostrva oko "Sir Francis Drake" kanala.

Ostrvo Anegada se sastoji od korala i vapnenca i relativno je nisko, dok su ostala ostrva vulkanskog porijekla, brežuljkasta i brdovita. Najviša tačka na ostrvima je Mount Sage i nalazi se na Tortoli.

Klima je suptropska i vlažna, ali su temperature ublažene vjetrovima. Sezona uragana i tropskih oluja traje od jula do oktobra. Prirodne zalihe pitke vode su ograničene uz izuzetak rijeka koje ljeti presuše i izvora na Tortoli. Najznačajniji izvori pitke vode su bunari i kišnica.

 Historija 

U 1. vijeku ostrva naseljavaju Arawak indijanci, koje su u 15. vijeku pokorili Karibi. Kristofer Kolumbo je 1493. za Europljane "otkrio" Djevičanska ostrva. Španske trupe su 1555. pobijedili Karibe i u idućim dekadama ih istrijebili. Prvi Europljani koji su naselili ova ostrva bili su 1648.Holanđani, a Engleska ih je anektirala 1648. Britanci su uspjeli provesti na ostrvima uzgoj šećerne trske.

 Stanovništvo 
Danas na ostrvima živi oko 21.700 stanovnika. Oko 90% stanovništva su potomci afričkih robova koje su Englezi doveli za rad na plantažama šećerne trske. Na ostrvima su prisutni gotovo svi oblici kršćanskih religija, a manje od 4 posto pripadaju nekim drugim religijama ili su deklarirani ateisti.

 Klima 
Na Britanskim Djevičanskim ostrvima je pretežno prisutna tropska klima koju ublažuju pasati. Temperature se malo razlikuju tokom cijele godine. U glavnom gradu, Road Townu, tipični dnevni maksimumi su oko 32 °C (89,6 °F), ljeti i 29 °C (84,2 °F) zimi.

Tipični dnevni minimumi su oko 24 °C (75,2 °F) ljeti i 21 °C (69,8 °F) zimi. U prosjeku padne oko 1.150 mm (45,3 in) godišnje, više u brdima i niže na obali. Padavine mogu biti prilično varijabilne, ali najvlažniji mjeseci u prosjeku su od septembra do novembra, a najsušniji u prosjeku su februar i mart. Uragani povremeno pogađaju ostrva, a sezona uragana traje od juna do novembra.

 Privreda 
Privreda , koja je jedna od najstabilnijih u području, je jako ovisna o turizmu i od njega potiče oko 45% društvenog proizvoda na ostrvima. Godine 1998. je ostrva posjetilo oko 350.000 turista, od toga je većina bila iz SAD-a. Iza toga, na ostrvima se osjećaju posljedice ukupne stagnacije privrede SAD-a kroz nešto smanjeni dolazak turista. Od sredine 80-tih godina prošlog vijeka ostrvska uprava je otvorila mogućnost da se tamo osnuju tzv. firme sa "poštanskim sandučićem". Takse za osnivanje takvih firmi postale su vrlo važan dio izvora prihoda uprave ostrva. Krajem 2000. godine takvih je firmi na ostrvima bilo registrirano oko 400.000.

Najvažnija grana poljoprivrede je stočarstvo. Loš kvalitet tla omogućuje samo ograničenu obskrbu domaćeg stanovništva.

Privreda Britanskih Djevičanskih ostrva usko je povezana sa američkim Djevičanskim ostrvima, a od 1959. je zvanično sredstvo plaćanja američki dolar.

 Saobraćaj 
Na putevima, kojih ima ukupno 177 km, saobraćaj se odvija lijevom stranom. U Road Townu, koji je glavni grad, postoji luka, a na ostrvima ima ukupno pet aerodroma.

 Također pogledajte 
 Ujedinjeno Kraljevstvo Velike Britanije i Sjeverne Irske
 Reference 

 Vanjski linkovi 

Direktoriji
 British Virgin Islands iz UCB Libraries GovPubs

 British Virgin Islands Guide iz The Moorings

NVO izvori



Službeni sajtovi i pregledi
The Government of the British Virgin Islands (Službeni vladin sajt)
The Government of the BVI, London Office — Službeni vladin sajt
HM Governor's Office in the British Virgin Islands 
Old Government House Museum, British Virgin Islands
British Virgin Islands Tourist Board
The British Virgin Islands Ports Authority — Službeni sajt
National Parks Trust of the British Virgin Islands — Službeni sajt
British Virgin Islands Financial Services Commission — Službeni sajt

*
Kategorija:Britanske prekomorske teritorije
Kategorija:Ostrva
Kategorija:Države i teritorije osnovane 1672.
Kategorija:Ostrva u Ujedinjenom Kraljevstvu